cyanic-selkie/wikianc huggingface dataset:
თიესტესი
გავიდა ხანი. ატრევსმა განიზრახა შური ეძია ძმაზე. მოიწვია მიკენში, ვითომცდა შესარიგებლად, გაუწყო სუფრა და შეაჭამა წინდაწინ მზაკვრულად მოკლული მისი შვილების ხორცი. როდესაც თიესტესმა გაიგო, რაც მოხდა დაწყევლა ძმა და პელოპიდების მთელი მოდგმა. ორაკულმა განაცხადა, რომ ატრევსს დასჯის თიესტესის ვაჟი, რომელსაც გაუჩენს მისივე ქალიშვილი. იმდენად მძლავრად იყო ჩაბუდებული თიესტესში შურისძიების გრძნობა, რომ მან თავის თავზე აიღო სისხლის აღრევის ცოდვა. როდესაც მისმა ქალიშვილმა პელოპიამ შვა ვაჟი, მას ეგისთოსი შეარქვეს. მართლაც, როდესაც გაიზარდა ეს ეგისთოსი და ოჯახის ამბები შეიტყო, მიკენისაკენ გაეშურა, მოკლა ატრევსი და მამამისი გაამეფა. მოგვიანებით თიესტესი ტახტიდან ჩამოაგდო სპარტის მეფე ტინდარეოსმა, რომელმაც მიკენი ატრევსის ძეს, აგამემნონს დაუბრუნა. ეს ის აგამემნონია, რომლის მეუღლე კლიტემნესტრა ეგისთოსის საყვარელი გახდება და მასთან ერთად ტროადან დაბრუნებულ გამარჯვებულ მეფეს სიცოცხლეს გამოასალმებს. ეს სიუჟეტი აღწერილი არის ესქილეს ორესტეაში.
თიესტესის მითოსში აისახა გვაროვნული საზოგადოების კანონები და დამოკიდებულებანი, სისხლის აღების ადათი, ნათესაური ქორწინება, კანიბალიზმის გადმონაშთები, მამათა მიერ ჩადენილი ცოდვების გამო შვილთა პასუხისმგებლობის ხვედრი და სხვა.
თიესტესის თემას ეძღვნებოდა სოფოკლესა და ევრიპიდეს ტრაგედიები, რომელთა სათაურებია მხოლოდ შემორჩენილი და სენეკას ქმნილება „თიესტესი“.
ლიტერატურა
კატეგორია:მიკენის მეფეები კატეგორია:ბერძნული მითოლოგია
ნერვული ბოჭკოები
მინი|
ნერვული ბოჭკოები — ნეირონების გამონაზარდები (აქსონები) თავის გარსიანად, რომლებიც ნერვულ იმპულსებს ატარებენ. ყველა ნერვული ბოჭკოს ცენტრში არის აქსონი, რომელიც შემოსილია სპეციალური გარსით, რომელსაც ქმნიან ნევროგლიის უჯრეები — ლემოციტები. ამ გარსის მიხედვით განარჩევენ უმიელინო და მიელინიან ნერვულ ბოჭკოებს. ადამიანისა და ხერხემლიანების ნერვული ბოჭკოები მიელინიანია. ფუნქციის მიხედვით განარჩევენ ორგვარ ნერვულ ბოჭკოს: აფერენტული და ეფერენტული.
ლიტერატურა
კატეგორია:ნერვული სისტემა
Burning the Ground
„Burning The Ground“ — ინგლისური როკ-ჯგუფ Duran Duran-ის სიმღერა. იგი სინგლის სახით 1989 წლის 4 დეკემბერს გამოვიდა. მიუხედავად იმისა, რომ გამოიცა კომპილაციის Decade: Greatest Hits პრომო კამპანიის ფარგლებში, თავად ალბომზე არ მოხვედრილა. ბრიტანეთში მან ჩარტის #31 პოზიციამდე მიაღწია.
სიმღერაშ აგერთიანებულია ნაყვეტები ჯგუფის სიმღერებიდან "Save A Prayer", "Hungry Like the Wolf", "Rio", "The Reflex" და "The Wild Boys", ისევე, როგორც ფოტოკამერების ხმები "Girls on Film"-იდან.
რესურსები ინტერნეტში
კატეგორია:Duran Duran-ის სიმღერები კატეგორია:1989 წლის სინგლები კატეგორია:1988 წლის სიმღერები
ოჰრიდის ლიტერატურული სკოლა
ოჰრიდის ლიტერატურული სკოლა — ბულგარეთის ერთ-ერთი უძველესი კულტურის ცენტრი. სკოლა დააარსა კლიმენტ ოჰრიდელმა 886 წელს ბორის I-ის ბრძანების შესაბამისად (ამჟამად ოჰრიდი მდებარეობს მაკედონიაში). IX საუკუნიდან სკოლაში გამოიყენება ახლადშექმნილი ანბანი კირილიცა, მაგრამ XII საუკუნემდე გამოიყენება ასევე გლაგოლიცა. 893 წლიდან სკოლას ხელმძღვანელობს ნაუმ ოჰრიდელი.
ნაუმისა და კლემენტის ხელძღვანელობით სკოლაში მომზადდა 3500 მომავალი მასწავლებელი და მღვდელი. სკოლის მუშაობის ხარისხი ოდნავ დაეცა პირველი ორი ხელმძღვანელის გარდაცვალების შემდეგ, თუმცა XII საუკუნემდე სკოლა რჩებოდა სლავური კულტურის უმნიშვნელოვანეს ცენტრად. საბოლოოდ თავისი მნიშვნელობა დაკარგა 1767 წელს, როდესაც ოსმალეთის სულთანმა და კონსტანტინოპოლის პატრიარქმა გააუქმეს ოჰრიდის სამთავარეპისკოპოსო.
სქოლიო
კატეგორია:ბულგარული კულტურა
ნინო ხუბულავა
ნინო ბესარიონის ასული ხუბულავა (დ. 29 ოქტომბერი, 1917, სოფელი ეკი, სენაკის მუნიციპალიტეტი, — გ. 27 მაისი, 1935, თბილისი) — ერთ-ერთი პირველი ქართველი მფრინავი ქალი. საკ. ალკკ. წევრი 1931 წლიდან. ნინო ხუბულავა დაიბადა 1917 წლის 29 ოქტომბერს ხელმოკლე ოჯახში. ოჯახის მეოთხე შვილი იყო. მშობლები მაშინ გარდაეცვალა როდესაც 4 წლისა იყო. სწავლობდა თბილისის კამოს სახელობის საფაბრიკო-საქარხნო სკოლაში 1930–32 წლებში, შემდგომ იქვე დაიწყო მუშაობა. 1932 წელს ჩაირიცხა პატაისკის მფრინავთა კურსებზე. 1934 წელს დაამთავრა თბილისის აეროკლუბთან შექმნილი საფრენოსნო სკოლა. მფრინავი 1935 წელს გახდა. იგი საავიაციო საქმის პროპაგანდის მიზნით მამაკაც მფრინავ ჯგუფთან ერთად აწყობდა გადაფრენებს საქართველოს რაიონებსა და სოფლებში, გაზეთ „ახალგაზრდა კომუნისტით“ პროპაგანდას უწევდა საფრენოსნო საქმეს, რის შედეგად გაზეთის მკითხველთა შემოწირულებით ააგეს თვითმფრინავები „ზესტაფონი“, „სამრეწველო კოოპერაცია“, „რაბისი“. 1980 წელს ქალაქ ცხაკაიაში, მე-7 საშუალო სკოლის ეზოში, დაიდგა ხუბულავას ბიუსტი, რომლის ავტორები იყვნენ: რ. რუხაძე, გ. დრონოვი და დ. თევდორაძე, ხოლო ინიციატორი იზოლდა ჩიკვაიძე. ნინო ხუბულავა გარდაიცვალა 1935 წლის 27 მაისს, 17 წლის ასაკში. გარდაცვალების მიზეზის ოფიციალური ცნობა არარსებობს. დაკრძალულია ვერის სასაფლაოზე.
სქოლიო
კატეგორია:დაბადებული 29 ოქტომბერი კატეგორია:დაბადებული 1917 კატეგორია:გარდაცვლილი 27 მაისი კატეგორია:გარდაცვლილი 1935 კატეგორია:ქართველი მფრინავები კატეგორია:სენაკის მუნიციპალიტეტში დაბადებულები ნ კატეგორია:ვერის სასაფლაოზე დაკრძალულები
სან-ხუანიტო (კოლუმბია)
სან-ხუანიტო (San Juanito) — ქალაქი და მუნიციპალიტეტი კოლუმბიაში, მეტის დეპარტამენტში.
2005 წლის მონაცემებით, მოსახლეობა 1.879 ადამიანს შეადგენდა. ფართობი 162 კმ²-ია.
რესურსები ინტერნეტში
კატეგორია:მეტის დეპარტამენტის მუნიციპალიტეტები და ქალაქები
მეშენი (ლეოვის რაიონი)
მეშენი (Meşeni) — სოფელი მოლდოვაში, ლეოვის რაიონში. მდებარეობს ზღვის დონიდან 142 მეტრზე. 2004 წლის მონაცემებით, მოსახლეობა 62 ადამიანს შეადგენდა.
რესურსები ინტერნეტში
კატეგორია:ლეოვის რაიონის სოფლები
რადოვან ზოგოვიჩი
რადოვან ზოგოვიჩი  (Radovan Zogović; კირილიცა. Радован Зоговић; დ. 19 აგვისტო, 1907 – გ. 5 იანვარი, 1986) — XX საუკუნის სერბი პოეტი. ის ჩრდილო-აღმოსავლეთ მონტენეგროში, პლავში დაიბადა. მეორე მსოფლიო ომამდე ის ცხოვრობდა სკოპიეში, ზაგრებში და ბელგრადში. იყო კომუნისტური პარტიის წევრი. მისი პირველი პოეტური კრებული Glineni golubovi სამეფო ხელისუფლებამ აკრძალა.
მეორე მსოფლიო ომის შემდეგ ის ცოტა ხნით წარმოადგენდა იუგოსლავიის მთავრობის მნიშვნელოვან ფიგურას, თუმცა 1948 წელს გარიცხეს კომუნისტური პარტიიდან და შინა პატიმრობა მიუსაჯეს. იგი პრორუსობასა და მონტენეგროული ნაციონალიზმის გაღვივებაში დაადანაშაულეს. 1960-იანებში მოხდა მისი რეაბილიტაცია. ამ პერიოდში გამოქვეყნდა მისი საუკეთესო პოეტური კრებულები:Žilama za kamen, Artikulisana riječ, Lično, sasvim lično და Knjažeska kancelarija.
რადოვან ზოგოვიჩი 1986 წლის 5 იანვარს სიმსივნით ბელგრადში გარდაიცვალა.
მისი ლექსები ნათარგმნია ბევრ ენაზე, თავის მხრივ ის თარგმნიდა: რუსულიდან, თურქულიდან და ბულგარულიდან. მისი ახლო მეგობრები იყვნენ სერბი პოეტი დესანკა მაქსიმოვიჩი და მონტენეგროელი ნოველისტი მიჰაილო ლალიჩი. ის იყო მონტენეგროს მეცნიერებისა და ხელოვნების აკადემიის წევრი.
მისი მეუღლე ვერა გარდაიცვალა 2003 წელს, რომელიც ასევე რუსულიდან მთარგმნელი იყო.
რესურსები ინტერნეტში
კატეგორია:დაბადებული 1907 კატეგორია:გარდაცვლილი 1986 კატეგორია:მონტენეგროელი პოეტები კატეგორია:სერბი პოეტები
Neo Geo Pocket Color
Neo Geo Pocket Color (ネオジオポケットカラー) — მეექვსე თაობის 16-ბიტიანი ფერადი პორტატიული ვიდეო თამაშების კონსოლი, შექმნილი და გამოცემული იაპონური კომპანია SNK-ის მიერ 1999 წლის 16 მარტს იაპონიაში, 6 აგვისტოს ჩრდილოეთ ამერიკაში, 1 ოქტომბერს ევროპაში. იგი არის SNK-ის მონოქრომული პორტატიული კონსოლის Neo Geo Pocket-ის მემკვიდრე, გამოსული 1998 წელს. როგორც ნაწილი მეექვსე თაობის კონსოლებისა, კონკურენციას უწევდა Nintendo-ს Game Boy Color-სა და Bandai-ს WonderSwan-ს.
გამოსვლისთანავე, მასზე ხელმისაწვდომი იყო 14 თამაში, რაც დღემდე ითვლება აბსოლუტურ რეკორდად. საერთო ჯამში კონსოლისთვის შეიქმნა 82 თამაში, რომელთა უმეტესობა თავად SNK-მ აწარმოა, მათ შორის „Fatal Fury“, „Metal Slug“ და „The King of Fighters“. ასევე მასზე თამაშები შექმნეს რამდენიმე მსხვილმა მესამე მხარის დეველოპერმა.
დასაწყისში Neo Geo Pocket Color-ის გაყიდვები დამაჯერებლად მიმდინარეობდა აშშ-სა და იაპონიაში, თუმცა SNK-ის მხრიდან კონსოლის არასაკმარისმა მხარდაჭერამ აშშ-ში და ამერიკელი მესამე მხარის დეველოპერებთან ნაკლებმა კომუნიკაციამ, რასაც თან ერთვოდა Nintendo-ს „Pokémon“-ის ფრენჩაიზის პოპულარობა და Bandai-ს WonderSwan-ის მხრიდან ძლიერი კონკურენცია იაპონიაში, ისევე როგორც ახალი სისტემის Game Boy Advance-ის გამოსვლის მოლოდინი, განაპირობა მისი გაყიდვების საგრძნობი კლება ამ ორ რეგიონში.
ამ პერიოდში SNK ფინანსურად მეტად რთულ მდგომარეობაში აღმოჩნდა. 2000 წლის იანვარში SNK შეიძინა პაჩინკოს მწარმოებელმა კომპანიამ Aruze. თუმცა, Aruze-ის მხრიდან SNK-ს ვიდეო თამაშების ბიზნესის მხარდაჭერა არასაკმარისი აღმოჩნდა, შედეგად SNK-ს დამფუძნებელმა და სხვა რამდენიმე თანამშრომელმა დატოვეს იგი და დაარსეს კომპანია BrezzaSoft. 2000 წლის 13 ივნისს Aruze-მა გადაწყვიტა ჩრდილოეთ ამერიკისა და ევროპის ბაზრების დატოვება, რაც ნიშნავდა SNK-ის ოპერაციებისა და კერძოდ, Neo Geo-ს მოწყობილობებისა და პროგრამული უზრუნველყოფის წარმოების შეჩერებას მთელს მსოფლიოში.
The Neo Geo Pocket Color-ის (SNK/Neo Geo-ს პროდუქტები და სხვა) წარმოება იაპონიაში მიმდინარეობდა 2001 წლამდე. Neo Geo Pocket Color იქცა SNK-ის უკანასკნელ ვიდეო თამაშების კონსოლად. 2001 წლის 30 ოქტომბერს კომპანია გაკოტრდა.
წარუმატებლობის მიუხედავად, იგი მიჩნეულია ერთ-ერთ საუკეთესო პორტატიულ სისტემად ვიდეო თამაშების ისტორიაში. მასზე გამოვიდა ბევრი განთქმული თამაში, მათ შორის „SNK vs. Capcom: The Match of the Millennium“, „King of Fighters R-2“ და სხვა. კრიტიკოსრბმა შეაქეს არკადული ტიპის მოქნილი ჯოისტიკი და ბატარეის ეფექტიანობა, რომელსაც შეეძლო 40 საათი დატვირთულ რეჟიმში მუშაობა.
სქოლიო
კატეგორია:1990-იანების სათამაშოები კატეგორია:2000-იანების სათამაშოები კატეგორია:მეექვსე თაობის ვიდეო თამაშების კონსოლები კატეგორია:პორტატიული ვიდეო თამაშების კონსოლები Color კატეგორია:1999 წელს წარმოდგენილი პროდუქტები
შოტლანდიის საფეხბურთო ჟურნალისტთა ასოციაციის წლის ახალგაზრდა მოთამაშე
thumb|right|upright|[[ჯეიმზ მაკფადენი — ჯილდოს პირველი მფლობელი]] thumb|right|upright|[[ზურაბ ხიზანიშვილი — ჯილდოს ერთადერთი არაშოტლანდიელი მფლობელი]] thumb|right|upright|[[კრეიგ გორდონი|გორდონი დაჯილდოვდა 2004 წელს]] წლის ახალგაზრდა ფეხბურთელი შოტლანდიის საფეხბურთო ჟურნალისტთა ასოციაციის ვერსიით (ხშირად წლის ახალგაზრდა ფეხბურთელი შსჟა-ის ვერსიით, ან მოკლედ შოტლანდის წლის ახალგაზრდა ფეხბურთელი) (Scottish Football Writers' Association Young Player of the Year, — ყოველწლიური ჯილდო, რომელიც გაიცემა შოტლანდიური ფეხბურთის წლის საუკეთესო ახალგაზრდა (23 წლამდე) ფეხბურთელზე. ჯილდოს კანდიდატების მოკლე სია შედგენილია შოტლანდიის საფეხბურთო ჟურნალისტთა ასოციაციის წევრების მიერ, რომლებიც ხმის მიცემით არჩევენ გამარჯვებულს. პრიზი პირველად გაიცა 2002 წელს და გამარჯვებული გახდა „მოტერუელის“ თავდამსხმელს, ჯეიმზ მაკფადენს. ზურაბ ხიზანიშვილი იყო პირველი და დღემდე უკანასკნელი არაშოტლანდიელი ფეხბურთელი, რომელმაც შეძლო ამ ჯილდოს მოპოვება.
სქოლიო
კატეგორია:საფეხბურთო ჯილდოები
ირაი-დი-მინასი
ირაი-დი-მინასი (Iraí de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 951 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ პატროსინიუს შემადგენლობაში.
2010 წლის მონაცემებით, მოსახლეობა 6 467 ადამიანს შეადგენდა, მოსახლეობის სიმჭიდროვე 18.15 კმ²-ზე. ფართობი 356 264 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ბეთლემის ქუჩა
ბეთლემის ქუჩა — ქუჩა თბილისში,  კრწანისის რაიონში (ქვემო უბანი); პურის მოედნიდან ორპირისა და სამღებროს ქუჩებამდე. ქუჩის კონტური გვიანდელ შუა საუკუნეებში გამოიკვეთა, ალექსანდრე პიშჩევიჩის მიერ შედგენილ თბილისის 1785 წლის გეგმაზე აღნიშნულია უსახელოდ, 1867 წლის გეგმაზე — ფეთხაინის ქუჩის სახელით. სახელწოდება წარმოდგება სოლოლაკის ფერდობზე მდგარ ბეთლემის (ფეთხაინის) ზედა და ქვედა ეკლესიებიდან. 1923 წელს ფეთხაინის ქუჩას — მეშადი აზიზბეკოვის სახელი, 1990 წელს კი ბეთლემის ქუჩა დაერქვა. თბილისის 1934 წლის გეგმაზე ქუჩა გრძელდებოდა მხოლოდ ორპირის ქუჩამდე, ხოლო ქუჩის მონაკვეთი ორპირის შესახვევიდან სამღებროს ქუჩამდე დატანილია როგორც საქარის შესახვევი. აქვე, საადისა და ბეთლემის ქუჩებს შორის, მდებარეობდა აზიზბეკოვის II შესახვევი (I შესახვევი — ახლანდელი ქვემო გომის II ჩიხი); ქუჩას ჰქონდა აგრეთვე ორი ჩიხი. I ჩიხი (გომის ქუჩის დასაწყისი ასკანის IV ჩიხამდე) შეუერთდა გომის ქუჩას, II ჩიხი იწყებოდა ქვემო გომის II ჩიხიდან.
ბეთლემის ჩიხი
ბეთლემის ჩიხი — ჩიხი თბილისში, კრწანისის რაიონი (კლდისუბანი); გომის ქუჩიდან მთის ფერდობამდე. წარმოიქმნა XIX საუკუნეში. შეტანილია თბილისის გამგეობის მიერ 1903 წელს შედგენილ ქუჩების სიაში. თბილისის 1934 წლის გეგმაზე დატანილია როგორც ვიწრო ჩიხი; შემდეგ მეშადი აზიზბეკოვის ჩიხი დაერქვა. 1990 წლიდან ბეთლემის ქუჩა ჰქვია.
თომას ვულფი
თომას კლეიტონ ვულფი (დ. 3 ოქტომბერი, 1900 — გ. 15 სექტემბერი, 1938) — ადრეული XX საუკუნის ამერიკელი რომანისტი.
მის კალამს ოთხი რომანი, არაერთი მოთხრობა, პიესა და ნოველა ეკუთვნის. მწერლის შემოქმედებისთვის დამახიასიათებელია ორიგინალური, პოეტური, რაფსოდული და  იმპრესიონისტული პროზისა და ავტობიოგრაფიის სინთეზი. მის წიგნებში ამერიკული კულტურა მგრძნობიარე, სოფისტიკური და ჰიპერანალიტიკური პერსპექტივიდანაა ასახული.
გარდაცვალების შემდეგ ვულფს უილიამ ფოლკერმა თაობის უდიდესი ტალანტი უწოდა. თავისი შემოქმედებით ვულფმა გავლენა მოახდინა ისეთ მწერლებზე, როგორებიც არიან ჯეკ კერუაკი, რეი ბრედბერი და ფილიპ როთი. ვულფი, როგორც ავტობიოგრაფიული პროზის ერთ-ერთი პირველი ავტორი, თანამედროვე ამერიკული ლიტერატურის მნიშვნელოვან წარმომადგენლად ითვლება. აგრეთვე იგი ყველაზე სახელგანთქმულ ჩრდილოეთ კაროლინელ მწერლად მიიჩნევა.
ქართულ ენაზე ნათარგმნია ვულფის რომანები: „მოხედე შენს სახლს, ანგელოზო“ და „შინ ვეღარასოდეს დაბრუნდები.“
სქოლიო
კატეგორია:დაბადებული 1900 კატეგორია:დაბადებული 3 ოქტომბერი კატეგორია:გარდაცვლილი 1938 კატეგორია:გარდაცვლილი 15 სექტემბერი კატეგორია:ამერიკელი მამაკაცი რომანისტები კატეგორია:გერმანელი ამერიკელები კატეგორია:ჰარვარდის უნივერსიტეტის კურსდამთავრებულები კატეგორია:XX საუკუნის ამერიკელი მამაკაცი მწერლები
ცხვირგრძელასებრნი
ცხვირგრძელასებრნი (Curculionidae) — ხოჭოების ოჯახი ნაირმჭამელი ხოჭოების ქვერიგისა. სახეობრივი შემადგენლობით ცხოველების ყველაზე დიდი ოჯახია. ცნობილია 80000-მდე სახეობა, საქართველოში გვხვდება 900-მდე. მათი სხეულის სიგრძე 0,8–60 მმ-ს შეადგენს, აქვთ მრავალნაირი ფორმა და შეფერილობა, ხშირად დაფარული არიან ბეწვით ან ქერცლით. ხასიათდებიან წაგრძელებული თავმილით, რომელიც ბოლოვდება მღრღნელი ტიპის პირის აპარატით. ულვაშები მუხლიანი და გურზისებრია. ფეხის თათები 5-სახსრიანია (მე-4 სახსარი დამალულია მე-3-ის ამონაჭერში). ცხვირგრძელების მატლები, რომლებიც ნიადაგში ან მცენარის ქსოვილებში ვითარდებიან, თეთრი ფერისანი და C-სებურად მოღუნულები არიან, არ აქვთ ფეხები; ღიად მცხოვრები მატლები მუხლუხისნაირი და ჭრელი ფერისაა; მცირე ნაწილი (Cossininae) ლპობად მერქანში ვითარდება.
გავრცელებული არიან ყველანაირ ბუნებრივ ზონაში, გარდა პოლარული უდაბნოებისა, განსაკუთრებით მრავლად არიან ტროპიკებში. ცხვირგრძელასებრთა უმრავლესობა მხოლოდ გარკვეული ოჯახების, გვარებისა და სახეობების მცენარეებზე ვითარდება. დიდი უმრავლესობა მავნებელია, აზიანებს თითქმის ყველა სასოფლო-სამეურნეო კულტურას, ტყის მერქნიან მცენარეებს, ტექნიკურ მერქანს და მცენარეულ პროდუქტებს, მაგ., ჭარხლის ცხვირგრძელები (Bothynoderes), მცელავი ხოჭოები (Otiorhynchus), მეფრაკენი (Lixus), ფოთლის ცხვირგრძელები (Hypera), ყვავილჭამიები (Anthonomus), ნაყოფცხოვრიები (Curculio), მეფისენი (Pissodes) და სხვ. კვების ხასიათის მიხედვით უმრავლესობა ფიტოფაგია, მცირე ნაწილი — ფიტოსაპროფაგი; მრავალი სახეობა — ოლიგოფაგი, თითქმის მონოფაგი, ანუ იკვებებიან განსაზღვრული სახეობის მცენარეებითა და მცენარეთა ნაწილებით. ნიადაგში განვითარებული მატლები ჭამენ მცენარეთა ფესვებს.
ცხვირგრძელასებრთა ოჯახი მორფოლოგიური, ბიოლოგიური თავისებურებებისა და ევოლუციური გზების მიხედვით იყოფა 2 ჯგუფად: გრძელხორთუმიანები (Phanerognatha), რომელთა თავმილი თავის ძირითად ნაწილს ბევრად აღემატება, და მოკლეხორთუმიანები (Adelognatha), რომელთა თავმილი ჩვეულებრივად არ აღემატება თავის ძირითად ნაწილს.
სქოლიო
*
აკაკი ვასაძის სახლ-მუზეუმი
მინი|შენობა, სადაც განთავსებულია ა. ვასაძის სახლ-მუზეუმი (დავით აღმაშენებლის გამზირი 3) აკაკი ვასაძის სახლ-მუზეუმი — საქართველოს თეატრის, მუსიკის, კინოსა და ქორეოგრაფიის სახელმწიფო მუზეუმის ფილიალი, მდებარე დ. აღმაშენებლის პრ. 3.
გაიხსნა 1988 წლის 14 იანვარს ბინაში, სადაც აკაკი ვასაძე ცხოვრობდა 1936 წლიდან სიცოცხლის ბოლომდე. ექსპოზიცია მოთავსებულია ორ ოთახში. პირველში წარმოდგენილია ვასაძის როგორც მსახიობის, რეჟისორისა და ლიტერატორის შემოქმედების ამსახველი მასალები: აფიშები, ფოტოები, თეატრის მაკეტები, იაგოსა და პასტორ მანდერსის კოსტიუმები; თეატრალური რეკვიზიტები სხვადასხვა სპექტაკლიდან: ჩიშმაკოვის გიტარა (კ. მარჯანიშვილის მიერ დადგმული სპექტაკლიდან “მზის დაბნელება საქართველოში”), ახმას ფანდური (ა. ახმეტელისა და ვასაძის მიერ დადგმული სპექტაკლიდან “ანზორი”), ლირის ხმალი (გ. ლორთქიფანიძისა და ვ-ის მიერ დადგმული სპექტაკლიდან “მეფე ლირი”), ძველებური დაირა, თეატრალური ნიღბები და სხვ. აქვეა ტ. ტაბიძისა და ი. გრიშაშვილის ლექსები, მიძღვნილი ვასაძისადმი; ე. ნემიროვიჩ-დანჩენკოს, გ. რობაქიძის, დრამატურგ ვ. სოლოვიოვის, კრიტიკოს ი. ალტმანის, ამერიკელი რეჟისორის რ. პორტერის გამონათქვამები ვასაძეზე, როგორც მსახიობსა და რეჟისორზე. ვიტრინებში გამოფენილია ვასაძის ხელით გადაწერილი როლები თავის ჩანახატებიანად; თეატრ. პროგრამები: ვასაძის “მოგონებები, ფიქრები” (2 ტ.) და “ჩემი სამსახიობო გზა”; წიგნები ვასაძეზე; მნიშვნელოვანი წერილები და დეპეშები; საქართველოსა და შოთა რუსთაველის სახ. სახელმწიფო პრემიების დიპლომები, მთავრობის სხვადასხვა ჯილდო (ორდენები, მედლები), აგრეთვე პირადი ნივთები. მეორე ოთახს შენარჩუნებული აქვს ვასაძის სამუშაო-მისაღები ოთახის სახე. აქ დგას მისი საწერი მაგიდა თავისი სავარძლით, როიალი, რბილი ავეჯი. კედლებზე განლაგებულია ვასაძის ბავშვობის, გიმნაზიის წლების, ახალგაზრდობის ამსახველი ფოტოები, აქვეა მისი ოჯახის წევრების პორტრეტები. ერთი კედელი დათმობილი აქვს რუსთაველის თეატრის 20-იანი წლების ყოველდღიური ცხოვრების ამსახველ უნიკალურ ფოტოებს, რომლებშიც არიან კ. მარჯანიშვილი, ვ. აბაშიძე, ნ. გოცირიძე, შ. დადიანი და ქართ. თეატრისა და კულტურის სხვა გამოჩენილი მოღვაწენი. ამავე ოთახშია გამოფენილი ვასაძის საზ. ცხოვრების ამსახველი ფოტოები, სადაც მასთან ერთად არიან გამოჩენილი რეჟისორები და მწერლები: ვ. ნემიროვიჩ-დანჩენკო, ა. კოონენი, ა. ტაიროვი, ა. ტოლსტოი, ა. კორნეიჩუკი და სხვ. (სულ გამოფენილია 172 ფოტოსურათი). გამოფენილია აგრეთვე ვ-ის მიერ აკვარელით და ფანქრით შესრულებული ნახატები: იმერეთის ორი პეიზაჟი, მეუღლისა და შვილიშვილის პორტრეტები. სახლ-მუზეუმში ექსპონირებულია ლ. გუდიაშვილის მიერ ნაჩუქარი ფერწერული ტილო “წყურვილი”, ი. ნიკოლაძის ნაჩუქარი შოთა რუსთაველის ბარელიეფი (ბრინჯაო), უ. ჯაფარიძის ნახატი “ა. ვასაძე ერეკლე II-ის როლში” (სპექტაკლიდან “კრწანისის გმირები”), კრიტოვის ნახატი “ა. ვასაძე ნოვიკოვის როლში” (სპექტაკლიდან “ლიანდაგები გუგუნებენ”), ნაჭყებიას ნახატი “ა. ვასაძე – პეპია”, ე. შუხაევის მიერ შესრულებული ვასაძის პორტრეტი. ექსპოზიციაში აგრეთვე წარმოდგენილია სხვადასხვა მემორიალური ნივთი თავისი წარწერებით. სახლ-მუზეუმში ინახება ვასაძის ბიბლიოთეკა და პირადი არქივი. მუზეუმის შენობას მინიჭებული აქვს კულტურული მემკვიდროების უძრავი ძეგლის სტატუსი.
სქოლიო
კატეგორია:თბილისის სახლ-მუზეუმები
ბელიზის გერბი
ბელიზის გერბი მიიღეს 1981 წელს. ის მხოლოდ მცირედ განსხვავდება ბრიტანული მმართველობის დროინდელი გერბისაგან. გერბის ყველა დანარჩენ სიმბოლოს გარს ერტყმის ორმოცდაათფოთლიანი გვირგვინი. ფარის თავზე გამოსახულია ამერიკული წითელი ხე, ხოლო ფარის დაბლა სადევიზო ლენტი ეროვნული დევიზით.
რესურსები ინტერნეტში
კატეგორია:ბელიზის ეროვნული სიმბოლოები კატეგორია:გერბები გემის გამოსახულებით კატეგორია:სახელმწიფო გერბები კატეგორია:გერბები ხის გამოსახულებით
თეთრი გიორგის ეკლესია (დიღომი)
თეთრი გიორგის ელესია — არქიტექტურული ძეგლი თბილისის სოფელ დიღომში, სოფლის სამხრეთ-დასავლეთით, მთაზე. შესასვლელის თავზე, მოზრდილ ნაცრისფერ ქვაზე ამოკვეთილი მხედრული წარწერის მიხედვით, ეკლესია 1863 წელს აუშენებია ვინმე ზაქარიას.
ეკლესია დარბაზულია, ნაგებია საშუალო ზომის თლილი ქვით. შესასვლელი დასავლეთიდანაა. აღმოსავლეთით ღრმა ნახევარწრიული აფსიდია, რომელშიც ერთი სარკმელია. თითო სარკმელი სამხრეთისა და დასავლეთის კედლებშა.დარბაზი გადახურულია ნახევარწრიული კამარით. ინტერიერში კედლები და კამარა შელესილია. ბათქაშის კვალი გარედანაც ეტყობა კედლებს. ეკლესიის ირგვლივ ძველი სასაფლაოა, აქ მრავლადაა XIX საუკუნის წარწერიანი და მარტივრელიეფიანი საფლავის ქვები.
ლიტერატურა
კატეგორია:თბილისის ეკლესიები
მონტი-კარმელუ (მინას-ჟერაისი)
მონტი-კარმელუ (Monte Carmelo) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ პატროსინიუს შემადგენლობაში.
2010 წლის მონაცემებით, მოსახლეობა 45 772 ადამიანს შეადგენდა, მოსახლეობის სიმჭიდროვე 34.08 კმ²-ზე. ფართობი 1 343 035 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
პრესლავის ლიტერატურული სკოლა
მინი|250პქ|[[კონსტანტინე პრესლაველის ანბანთქება]] პრესლავის ლიტერატურული სკოლა — პირველი სლავური ლიტერატურული სკოლა მსოფლიოში. 886 წელს სკოლა დააარსა ნაუმ ოჰრიდელმა პლისკაში. ნაუმი იყო კირილესა და მეთოდეს ერთ-ერთი მოსწავლე. სკოლის დაარსება მოხდა ბორის I-ის ბრძანებით, რომელიც შეხვდა კირილესა და მეთოდეს სამ მოსწავლეს ნაუმს, კლიმენტსა და ანგელარიას, რომლებიც დევნილები იყვნენ გერმანელი კათოლიკე სასულიერო პირებისაგან, რადგან სლავური წარმოშობის მოსახლეობაში სლავურ ენაზე ქადაგებდნენ. 893 წელს სიმეონ I-მა სკოლა გადაიტანა ბულგარეთის ახალ დედაქალაქ პრესლავში.
კირილიცაზე დაწერილი ყველაზე უძველესი ტექსტი აღმოჩენილია პრესლავთან ახლოს, რომელიც ადასტურებს პრესლავის ლიტერატურული სკოლის მთავარ მიღწევას, შექმნეს თანამედროვე სლავური დამწერლობის ნიმუში კირილიცა. არსებობს ალტერნატიული ვერსიაც, რომლის თანახმადაც კირილიცა შექმნა კირილესა და მეთოდეს მოსწავლემ კლიმენტ ოჰრიდელმა ოჰრიდის ლიტერატურულ სკოლაში.
პრესლავის ლიტერატურული სკოლა წარმოადგენდა IX-X საუკუნეების ბულგარეთის პირველი სამეფოსა და მთელი სლავური სამყაროს უმთავრეს კულტურულ და ლიტერატურულ ცენტრს. სკოლის ძირითადი საქმიანობა იყო თარგმნა. მათ ძველ სლავურ ენაზე თარგმნეს ბიბლია და სხვა წმინდა წიგნები. გარდა მთარგმნელობითი სამუშაოებისა სკოლაში მიმდინარეობდა აქტიური შემოქმედებითი, შემეცნებითი და მხატვრული სამუშაოები. იწერებოდა ორიგინალური ნაწარმოებები, ასწავლიდნენ მოსწავლეებს, ამზადებდნენ კერამიკის ნაკეთობებს. პრესლავის სკოლის მოსწავლეთაგან ერთ-ერთ საუკეთესო პოეტად ითვლება კონსტანტინე პრესლაველი, რომელმაც დაწერა ანბანთქება. ლიტერატურული სკოლის სხვა ცნობილ წარმომადგენლებს შორის გვხვდებიან ჩერნორიზეც ხრაბირი, იოანე ეგზარქოსი და სხვები.
პრესლავის ლიტერატურულმა სკოლამ მუშაობა შეწყვიტა 972 წელს, როდესაც იგი მთლიანად გადაწვა ბიზანტიის იმპერატორმა იოანე I ციმისკემ.
რესურსები ინტერნეტში
კატეგორია:ბულგარული კულტურა
I Can See Your House from Here
I Can See Your House from Here — ინგლისური პროგრესული როკ-ჯგუფ Camel-ის მეშვიდე სტუდიური ალბომი. იგი გამოვიდა 1979 წელს. ამ ალბომიდან ჯგუფს შეუერთდნენ ბას-გიტარისტი კოლინ ბასი და კლავიშისტები იან შელჰაასი (რომელიც უკრავდა 1978 წლის ტურნეზე) და კიტ უოტკინსი (Happy The Man-ის ყოფილი წევრი).
ალბომის სათაური თავდაპირველად იყო Endangered Species.
უმაღლესი წარმომადგენელი ბოსნია და ჰერცეგოვინაში
უმაღლესი წარმომადგენელი ბოსნია და ჰერცეგოვინაში არის საერთაშორისო საზოგადოების მიერ მივლინებული დიპლომატი, რომელსაც თავის შტაბთან ერთად ევალება დეიტონის შეთანხმების აღსრულების ზედამხედველობა ბოსნია და ჰერცეგოვინაში. ეს თანამდებობა ბოსნიის ომის დასრულებისთანავე შეიქმნა 1995 წელს.
ყველა უმაღლესი წარმომადგენელი ევროპის კავშირის წევრი 1995 წლიდან დღემდე ქვეყნების წარმომადგენელი დიპლომატებია, ხოლო მათი მოადგილე აშშ წარმომადგენელი დიპლომატია. მოადგილეები ასევე ასრულებენ საერთაშორისო ზედამხედველის ფუნქციას ბრჩკოს ოლქში.
უფლებამოსილება
1997 წელს ბონის შეხვედრაზე გადაწყდა წარმომადგენლის უფლებამოსილების გაფართოება, რათა მას უფრო ეფექტურად შეძლებოდა დეიტონის შეთანხმების ზოგიერთი მუხლის განხორციელება. წარმომადგენელს უფლება მიეცა, მიეღო გადაწყვეტილება მაშინ, როდესაც ადგილობრივი ფრაქციები აყოვნებდნენ ან აფერხებდნენ მის მიღებას და გაეთავისუფლებინა თანამდებობიდან საჯარო მოხელე, ვინც აშკარად არღვევდა კანონს ან დეიტონის შეთანხმებას.
ეს უფლებამოსილება შემდეგი დეკადის განმავლობაში აქტიურად გამოიყენებოდა წარმომადგენლის მიერ. მაგალითად 2003 წლის აპრილში მან მიიღო თავდაცვის რეფორმის გადაწყვეტილება, თუმცა სერბთა რესპუბლიკის წარმომადგენლები ეწინააღმდეგებოდნენ მას. 2004 წლამდე წარმომადგენლის მიერ გათავისუფლებული იქნა 139 საჯარო მოხელე, მათ შორის მოსამართლეები, მინისტრები, პარლამენტის წევრები და დაბალი დონის მოხელეები, ზოგჯერ კი მათი საბანკო ანგარიშებიც დაყადაღდა. 2002 წლის არჩევნების დროს წარმომადგენლის შტაბმა დაწვრილებით გადაამოწმა ყველა მინისტრობის კანდიდატი როგორც სახელმწიფო, ასევე სუბიექტების დონეზე.
წარმომადგენლის ასეთი უფლებამოსილების მოწინააღმდეგეების მტკიცებით, ანგარიშვალდებულების ნაკლებობისა და მისი გადაწყვეტილების უაპელაციობის გამო ასეთი უფლებამოსილება შესაკვეცია. წარმომადგენლის უმაღლესი ხელისუფლება ასევე სახელდება სახელმწიფოს მიმართ მოქალაქეების გულგრილი დამოკიდებულებისა (მაგალითად არჩევნებზე გამოცხადების დაბალი დონე) და პოლიტიკოსების გაუბედავი მოქმედებისა (რომლებიც წარმომადგენლის გადაწყვეტილების შემთხვევაში შესაძლებელია სამუდამოდ დაემშვიდობონ საჯარო კარიერას).
სქოლიო
კატეგორია:ბოსნია და ჰერცეგოვინა კატეგორია:ბოსნია და ჰერცეგოვინის პოლიტიკა
პანიკის გარეშე (ტელესერიალი)
პანიკის გარეშე — ქართული კომედიური სერიალი, რომელიც ტელეკომპანია GDS-მა გადაიღო 2013 წელს. სერიალი არის მისტიკისა და კომედიის ნაზავი და მასში მონაწილეობენ ცნობილი ქართველი მსახიობები.
სიუჟეტი
დურმიშხან იშხნელი დიდი ხნის წინ გარდაიცვალა, თუმცა დაბრუნება მოუწია 21-ე საუკუნეში უკან, სადაც მისი შთამომავალი შვილიშვილი დუკა იშხნელი დახვდა. იგი მისივე ასაკის არის, თუმცა დუკა თანამედროვე, ოდნავ დეპრესიული მამაკაცია, რომელიც პრობლემების მოგვარებას თავის მოკვლით ცდილობს. პაპის გამოცოხლების შემდეგ ცხოვრება უფრო ურთულდება, მაგრამ ცდილობს პაპა ახალ ცხოვრებას მოარგოს და თან პირადი ცხოვრებაც შეიქმნას. მოქმედებაში დუკას მეგობრებიც ნუცა და ბალნოიც ერთვებიან.
რესურსები ინტერნეტში
კატეგორია:ქართული ტელესერიალები კატეგორია:2013 წლის ქართული ტელესერიალები კატეგორია:2014 წლის ქართული ტელესერიალები კატეგორია:GDS TV
მთისძირის ეკლესია (ყვარლის მუნიციპალიტეტი)
ტერმინი მთისძირის ეკლესია შეიძლება აღნიშნავდეს:
My Own Way (სიმღერა)
„My Own Way“ — ინგლისური როკ-ჯგუფ Duran Duran-ის სიმღერა. იგი შეტანილია ალბომში Rio და სინგლის სახით 1981 წლის 16 ნოემბერს გამოვიდა. ბრიტანეთში მან ჩარტის #14 პოზიციამდე მიაღწია.
რესურსები ინტერნეტში
კატეგორია:Duran Duran-ის სიმღერები კატეგორია:1981 წლის სინგლები კატეგორია:1981 წლის სიმღერები
სან-მარტინი (მეტა)
სან-მარტინი (San Martín) — ქალაქი და მუნიციპალიტეტი კოლუმბიაში, მეტის დეპარტამენტში.
2005 წლის მონაცემებით, მოსახლეობა 21.511 ადამიანს შეადგენდა. ფართობი 6.652 კმ²-ია.
რესურსები ინტერნეტში
კატეგორია:მეტის დეპარტამენტის მუნიციპალიტეტები და ქალაქები
შავჩოხა
შავჩოხა (Tricholoma portentosum) — ტრიქოლომასებრთა ოჯახის სოკო. ქუდი ამობურცული აქვს, ნაცრისფერი, 3-11 სმ დიამეტრი. ქუდი ხდება წებოვანი წვიმის დროს. კიდეებში ქუდს მოყვითალო ფერი დაჰკრავს. ფირფიტები არის თეთრი ფერის, ფეხთან შეზრდილი. ფეხიც თეთრია, 3,5 სმ სიმაღლეში და 1-3 სმ სიგრძეში. სპორების ფერი თეთრია. იზრდება წიწვოვან და შერეულ ტყეში, გვიან შემოდგომით. იშვიათად გვხვდება ფოთლოვან ტყეში. ჰგავს თავისივე ოჯახის შხამიან სოკოს — ზოლებიან ტრიქოლომას. საჭმელია სოკოა, აქვს ფქვილის სუნი და გემო. რეკომენდირებულია ფეხის მოშორება მომზადებამდე. შესაძლებელია დამწნილებაც.
ლიტერატურა
კატეგორია:ტრიქოლომა კატეგორია:საჭმელი სოკოები
პრიმა ფასიე
პრიმა ფასიე (prīmā faciē) — ლათინური ექსპრესია. ითარგმნება როგორც „ერთი შეხედვით“. ტერმინი გამოიყენება თანამედროვე იურიდიულ ინგლისურში. პრინციპი, მოიცავს სამართალწარმოებას, სადაც სასამართლოს წინაშე წარდგენილი მტკიცება საკმარისად ითვლება მოთხოვნის საფუძვლიანობისათვის, ვიდრე არსებითი ხასიათის რაიმე საწინააღმდეგო მტკიცებულება არ იქნება წარმოდეგნილი.
სქოლიო
კატეგორია:საერთო სამართალი კატეგორია:დეონტოლოგიური ეთიკა კატეგორია:ლათინური იურიდიული ტერმინოლოგია კატეგორია:ლათინური ფილოსოფიური ფრაზები
როგოზენის ვერცხლის განძი
250px|მინი|თასი როგოზენიდან როგოზენის ვერცხლის განძი — ძველი თრაკიული პერიოდის ვერცხლის განძი (ძვ. წ. V-IV სს). აღმოაჩინეს 1985 წელს ბულგარეთის ქალაქ როგოზენში.
1985 წელს ტრაქტორისტი ივან სავოვი, რომელიც საკუთარ ბოსტანში მუშაობდა, წამოედო ქვევრს. მან და მისმა მეუღლემ განაგრძეს ძიება და აღმოაჩინეს სხვადასხვა სახეობის ნივთები (დოქები, თასები, ჭურჭელი). ცოლ-ქმარმა გადაწყვიტეს, რომ ეს საეკლესიო ნივთები იყო, წაიღეს ისინი სახლში და გააგებინეს სოფლის მამასახლისს და გააგრძელეს მუშაობა ბოსტანში.
მამასახლისმა დარეკა საოლქო ცენტრ ვრაცაში და ისტორიულ მუზეუმში. ჩავიდნენ არქეოლოგები დაიწყეს არქეოლოგიური გათხრებისთვის მზადება და დაზვრერვითი ორმოს გათხრის დროს აღმოაჩინეს კიდევ 100 ერთეული ჭურჭელი. საერთო ჯამში აღმოაჩინეს 165 ერთეული ჭურჭელი, საერთო ჯამში 20 კგ. ესენი იყო ფიალები, 54 დოქი და 3 თასი.
არქეოლოგები ფიქრობენ, რომ ეს არის პირადი კოლექცია, რომელსაც დაახლოებით საუკუნენახევრის განმავლობაში აგროვებდა ადგილობრივი აზნაურის ოჯახი.
ჭურჭელზე გამოსახულია ფანტასტიკური (ფრთოსანი ლომები და ცხენები) და რეალისტური (ძაღლები, ჰიპოპოტამი, ფრინველები) ფიგურები. ერთ-ერთ თასზე, რომელიც სავარაუდოდ ბერძნული წარმოშობისაა, გამოსახულია ჰერაკლე და ქურუმი ავგე.
ამჟამად განძი ინახება სოფიის ისტორიულ მუზეუმში.
რესურსები ინტერნეტში
კატეგორია:არქეოლოგია ბულგარეთში
პანაგიურიშტეს ოქროს განძი
მინი|250პქ|პანაგიურიშტეს ოქროს განძი პანაგიურიშტეს ოქროს განძი — ოქროს განძი, რომელიც აღმოჩენილია 1949 წელს ბულგარეთის ქალაქ პანაგიურიშტედან 2 კილომეტრში. განძის საერთო წონაა 6164 გრამი. შედგება 10 ოქროს ნივთისაგან.
პანაგიურიშტეს განძი ბულგარეთში აღმოჩენილ თრაკიულ არტეფაქტებს შორის ყველაზე მეტად ცნობილია განძია.
განძი ინახება სოფიის ეროვნულ ისტორიულ მუზეუმში. განძი ასევე გამოფენილია ქვეყნის სხვადასხვა ქალაქებში, ძირითადად ბურგასში. 2014 წელს განძი გამოფენილი იყო ლუვრში.
სქოლიო
კატეგორია:არქეოლოგია ბულგარეთში
კავთის წმინდა გიორგის ეკლესია (დიღომი)
კავთის წმინდა გიორგის ეკლესია — არქიტექტურული ძეგლი თბილისის სოფელ დიღომში, სოფლის განაპირას, სამხრეთით, მთავარ გზასთან. აგებულია XIX საუკუნეში.
ეკლესია დარბაზულია, შვერილაფსიდიანი, ნაგებია ქვიშაქვითა და რიყის ქვით. შესასვლელი სამხრეთიდანაა. დასავლეთის კარი გაუქმებულია. ეკლესიას ექვსი თაღოვანი სარკმელი აქვს: ერთი აფსიდშია, ორ-ორი ჩრდილოეთისა და სამხრეთის კედლებში, ერთი დასავლეთის კედელში, კარის თავზე. აფსიდის სარკმლის ორივე მხარეს ნიშებია. დარბაზი ხის კონსტრუქციის ცილინდრული კამარითაა გადახურული. ინტერიერი შელესილია. იატაკზე მოგებულია თლილი ქვის კვადრები. დასავლეთის ფასადზე კარის არქიტრავს ასრულებს არქივოლტი. არქიტრავის ზევით, სწორკუთხა ქვაზე ჯვრის რელიეფური გამოსახულებაა. ეკლესიას წრეთარგითა და ლილვით შედგენილი ლავგარდანი აქვს.
ლიტერატურა
კატეგორია:თბილისის ეკლესიები
Sodom
Sodom — გერმანული თრეშ-მეტალ ჯგუფი გელზენკირხენიდან (გერმანია), ჩამოყალიბებული 1981 წელს. ჯგუფებთან Kreator, Destruction და Tankard ერთად ტევტონიკური თრეშ-მეტალის "დიდი ტევტონიკური ოთხეულის" ნაწილად ითვლება. მიუხედავად იმისა, რომ სამმა ჯგუფმა (გარდა Tankard-ის) შექმნა ჟღერადობა, რომელიც გავლენა იქონია დეზ-მეტალის და ბლეკ-მეტალის განვითარებაზე, Sodom-ის მუსიკის ადრეულმა სტილმა გავლენა იქონია 1980-იანების და ადრეული 1990-იანების მრავალ ბლეკ-მეტალ ჯგუფზე.
დღეისთვის ჯგუფს გამოშვებული აქვს 14 სტუდიური ალბომი, 3 საკონცერტო ალბომი, 2 კომპილაციური ალბომი და ექვსი EP. პირველ კომერციულ წარმატებას მან მიაღწია მესამე სტუდიური ალბომით Agent Orange (1989), პირველი თრეშ-მეტალ ალბომით, რომელიც გერმანიის ჩარტში მოხვდა (#36 პოზიციით). Sodom რჩება ყველა დროის ერთ-ერთ გაყიდვად თრეშ-მეტალ ჯგუფად და გაყიდული აქვს მილიონზე მეტი ჩანაწერი.
სქოლიო
კატეგორია:Sodom კატეგორია:გერმანული თრეშ მეტალ ჯგუფები კატეგორია:სპიდ მეტალ ჯგუფები კატეგორია:გერმანული ბლეკ მეტალ ჯგუფები კატეგორია:გერმანული მძიმე მეტალ ჯგუფები კატეგორია:1982 წელს ჩამოყალიბებული ჯგუფები კატეგორია:Musical trios
ახალსოფლის ეკლესია (ყვარლის მუნიციპალიტეტი)
ტერმინი ახალსოფლის ეკლესია შეიძლება აღნიშნავდეს:
სინკლერ ლუისი
ჰარი სინკლერ ლუისი (Harry Sinclair Lewis; დ. 7 თებერვალი, 1885 — გ. 10 იანვარი, 1951) — ამერიკელი რომანისტი და დრამატურგი. 1930 წელს გახდა პირველი ამერიკელი ნობელიანტი ლიტერატურაში. მისი შემოქმედება ამერიკული კაპიტალიზმისა და მატერიალიზმის კრიტიკითაა ცნობილი. .
ბავშვობა და განათლება
სინკლერ ლუისი 1885 წლის 7 თებერვალს მინესოტას შტატის ქალაქ სოკ-ცენტრში დაიბადა. მან წიგნებისადმი სიყვარული ადრეული ასაკიდანვე გამოავლინა. სინკლერს ორი უფროსი ძმა ჰყავდა. მისი მამა, ედვინ ლუისი ფიზიკოსი იყო და შვილების აღზრდისას სიმკაცრით გამოირჩეოდა. სინკლერის დედა, ემა ლუისი 1891 წელს გარდაიცვალა. მომდევნო წელს ედვინ ლუისმა ცოლად იზაბელ ვორნერი შეირთო, რომელთანაც მომავალ მწერალს კარგი ურთიერთობა ჰქონდა.
ლუისი მარტოსული ბავშვი იყო და მეგობრების გაჩენა უჭირდა. 13 წლის ასაკში იგი სახლიდან გაიქცა, რათა ესპანეთ-ამერიკის ომში მედოლე გამხდარიყო, თუმცა მისი მცდელობა წარუმატებლად დასრულდა. 1902 წელს ლუისი ობერლინის აკადემიაში სწავლობდა. 1903 წელს მან იელის უნივერსიტეტში ჩააბარა, რომელიც 1908 წელს ბაკალავრის ხარისხით დაამთავრა. იგი მოგვიანებით ათეისტი გახდა.
მოღვაწეობის ადრეული პერიოდი
1916 წელს ლუისმა ჯეკ ლონდონი გაიცნო, რომელსაც იმ პერიოდში შემოქმედებითი კრიზისი ჰქონდა. მან ლუისისგან სიუჟეტების შეძენა დაიწყო, მათ შორის რომანისთვის „მკვლელობების ბიურო“, რაც მწერლისთვის გარკვეულ შემოსავლის წყაროს წარმოადგენდა.
ქორწინება და ოჯახი
1914 წელს ლუისმა ცოლად შეირთო გრეის ლივინგსტონ ჰეგერი, რომელიც ჟურნალ Vogue-ში რედაქტორად მუშაობდა. წყვილს 1917 წელს ვაჟი შეეძინა, რომელსაც სახელი ჰერბერტ უელსის პატივსაცემად დაარქვეს. იგი 1944 წელს, მეორე მსოფლიო ომში დაიღუპა, სადაც არმიის ლეიტენანტად მსახურობდა.
ლუისი ცოლს 1925 წელს გაეყარა. 1928 წელს იგი დოროთი ტომპსონზე დაქორწინდა, რომელიც პოლიტიკურ გაზეთში მუშაობდა. იმავე წელს მათ ვერმონტში სახლი შეიძინეს. მათი ვაჟი, მაიკლ ლუისი 1930 წელს დაიბადა. 1942 წელს წყვილი ერთმანეთს დაშორდა. მაიკლ ლუისი მსახიობი გახდა. იგი ალკოჰოლიზმით იტანჯებოდა და 1975 წელს ხოჯკინის ლიმფომით გარდაიცვალა.
კომერციული წარმატება
ლუისი ვაშინგტონში დასახლდა. მან 1916 წელს რეალისტურ რომანზე დაიწყო მუშაობა, რომელიც პატარა ქალაქის ცხოვრებაზე იქნებოდა. ლუისმა მუშაობა 1920 წელს დაასრულა და იმავე წლის ოქტომბერში რომანი „მთავარი ქუჩა“ გამოაქვეყნა, რომელსაც დიდი წარმატება ხვდა წილად. მწერლის ბიოგრაფმა მარკ შროდერმა აღნიშნა, რომ „ეს იყო ყველაზე სენსაციური მოვლენა XX საუკუნის ამერიკის საგამომცემლო ისტორიაში.“ ლუისის აგენტი საუკეთესო შემთხვევაში 25 ათასი ეგზემპლარის გაყიდვას ელოდა, თუმცა მკითხველთა ინტერესმა მოლოდინს გადააჭარბა. მხოლოდ პირველ თვეში რომანის 180 ათასი ეგზემპლარი გაიყიდა, რამდენიმე წელიწადში კი ამ რიცხვმა 2 მილიონს მიაღწია. საბოლოო ჯამში, მწერალს რომანმა 4 მილიონი დოლარი მოუტანა.
1922 წელს ლუისი აქვეყნებს სატირულ რომანს „ბაბიტი“, რომელიც ამერიკის კომერციულ კულტურას აკრიტიკებს. მას მოჰყვა „ეროუსმიტი“ 1925 წელს, რომელიც იდეალისტური დოქტრინის გამოწვევებზეა. ლუისს რომანისთვის პულიცერის პრემია მიენიჭა, რომელზეც მან უარი თქვა, რადგან იგი თვლიდა რომ ამ პრიზს „მთავარი ქუჩა“ იმსახურებდა. 1931 წელს ამერიკელმა რეჟისორმა ჯონ ფორდმა „ეროუსმიტის“ მიხედვით ამავე სახელწოდების ფილმი გადაიღო, რომელიც ოსკარის 4 ნომინაციაზე იყო წარდგენილი.
ლუისის მომდევნო რომანი „ელმერ ჯენტრი“ 1927 წელს გამოქვეყნდა, რომელშიც მწერალმა თვალთმაქცი ევანგელისტი მღვდლის პორტრეტი შექმნა. რომანი არაერთმა რელიგიურმა ლიდერმა დაგმო. ასევე იგი აიკრძალა აშშ-ს ზოგიერთ ქალაქში. 1960 წელს რომანის მიხედვით რიჩარდ ბრუკსმა ფილმი გადაიღო, რომელშიც მთავარ როლს ბერტ ლანკასტერი ასრულებს. მსახიობი ელმერ ჯენტრის როლისთვის ოსკარის დაჯილდოებაზე საუკეთესო მსახიობი კაცის ნომინაციაში იყო წარდგენილი.
1929 წელს გამოქვეყნდა რომანი „დოდსვორტი“, რომელიც ამერიკული საზოგადოების ყველაზე მდიდარ და წარმატებულ წევრებზეა, რომელთა უშინაარსო ცხოვრების მთავარ მიზნად მწერალი სიმდიდრესა და სოციალურ უპირატესობას გვიხატავს. 1936 წელს უილიამ უაილერმა რომანის მიხედვით ფილმი გადაიღო, რომელიც 2005 წელს ჟურნალმმა Time-მა გასული 80 წლის 100 საუკეთესო ფილმს შორის დაასახელა.
ნობელის პრემია
1930 წელს ლუისს მიენიჭა ნობელის პრემია ლიტერატურაში და პირველი ამერიკელი მწერალი გახდა, რომელმაც ეს საპატიო ჯილდო დაიმსახურა. დაჯილდოების ცერემონიაზე შვედეთის აკადემიის წარსადგენ სიტყვაში განსაკუთრებული ადგილი დაეთმო მწერლის რომანს „ბაბიტი“. სამადლობელ სიტყვაში ლუისმა მისი თანამედროვე მწერლები, თეოდორ დრაიზერი, უილა ქეთერი და ერნესტ ჰემინგუეი შეაქო. მწერალმა სინანულით აღნიშნა, რომ „ამერიკაში არა მარტო მკითხველები, არამედ მწერლებიც ერიდებიან ისეთ ლიტერატურას, რომელიც ამერიკის განდიდებას არ ემსახურება, განდიდებას, რომელიც ჩვენს ბრალეულობას ჩვენს ღირსებად წარმოაჩენს“ და თქვა, რომ „ამერიკა ყველაზე წინააღმდეგობრივი, დეპრესიული და მღელვარებით აღსავსე ადგილია დღევანდელ მსოფლიოში.“ ასევე ლუისმა ამერიკის ლიტერატურულ საზოგადოებას საფუძვლიანი კრიტიკისკენ მოუწოდა.
გვიანი წლები
ნობელის პრემიის მიღების შემდეგ ლუისმა თერთმეტი რომანი დაწერა, რომელთაგან ათი მის სიცოცხლეშივე გამოქვეყნდა. მათ შორის ყველაზე აღსანიშნავია 1935 წელს გამოქვეყნებული რომანი „შეუძლებელია ეს აქ მომხარიყო“, რომელშიც ამერიკელი ხალხი არჩევნების საშუალებით ფაშისტ პრეზიდენტს ირჩევს.
65 წლის მწერალი რომში 1951 წლის 10 იანვარს ალკოჰოლიზმით გამოწვეული გულის შეტევის შედეგად გარდაიცვალა.
სქოლიო
კატეგორია:დაბადებული 1885 კატეგორია:გარდაცვლილი 1951 კატეგორია:ამერიკელი მწერლები კატეგორია:ამერიკელი დრამატურგები კატეგორია:ამერიკელი რომანისტები კატეგორია:ამერიკელი სატირისტები კატეგორია:ამერიკელი ნობელის პრემიის ლაურეატები კატეგორია:პულიცერის პრემიის გამარჯვებულები რომანისთვის კატეგორია:XX საუკუნის ამერიკელი დრამატურგები კატეგორია:XX საუკუნის ამერიკელი რომანისტები კატეგორია:ამერიკელი ათეისტები კატეგორია:ამერიკელი ანტიფაშისტები კატეგორია:ამერიკელი მამაკაცი დრამატურგები კატეგორია:ამერიკელი მამაკაცი რომანისტები კატეგორია:კალიფორნიელი მწერლები კატეგორია:მინესოტელი რომანისტები კატეგორია:ანტიკაპიტალისტები კატეგორია:კონექტიკუტელი რომანისტები კატეგორია:იელის უნივერსიტეტის კურსდამთავრებულები კატეგორია:ნობელის პრემიის ლაურეატები ანბანის მიხედვით კატეგორია:პულიცერის პრემიის ლაურეატები
პატროსინიუ
პატროსინიუ (Patrocínio) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 972 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ პატროსინიუს შემადგენლობაში.
2010 წლის მონაცემებით, მოსახლეობა 82 471 ადამიანს შეადგენდა, მოსახლეობის სიმჭიდროვე 28.69 კმ²-ზე. ფართობი 2 874 344 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ტობის ჩანჩქერი
ტობის ჩანჩქერი — ჩანჩქერი საქართველოში, მარტვილის მუნიციპალიტეტში. საქართველოს უმაღლესი ჩანჩქერი. სიმაღლე 234 მ. მდებარეობს ასხის კირქვული მასივის სამხრეთ-დასავლეთ ნაწილში, მდინარე აბაშის მარცხენა შენაკადის — ტობის სათავის მიდამოებში. აბსოლუტური სიმაღლე 600–800 მ. მდინარე ტობის სათავეში ამართული, ზედაცარცული კირქვული ქარაფი მდიდარია კარსტული მღვიმეებიდან გამომავალი მდინარეების ჩანჩქერებით. ტობის ჩანჩქერს წარმოქმნის არსენ ოქროჯანაშვილის მღვიმიდან გამომავალი კარსტული მდინარე. კასკადური წყალვარდნილია. საინტერესო და პერსპექტიული ტურისტული ადგილია. ყველაზე ახლომდებარე მსხვილი დასახლებული პუნქტია ქალაქი მარტვილი. მისასვლელი გზა იწყება მარტვილიდან 14 კილომეტრიანი საავტომობილო გზით სოფელ მეორე ბალდამდე, შემდეგ ფეხით 4 კილომეტრი მდინარე ტობის სათავის ქარაფის ძირამდე. შეტანილია საქართველოს „წითელ წიგნში“. ტობის ჩანჩქერი ბუნების ძეგლია.
სქოლიო
კატეგორია:IUCN კატეგორია III კატეგორია:საქართველოს ჩანჩქერები კატეგორია:საქართველოს ბუნების ძეგლები
კაბუიარო
კაბუიარო (Cabuyaro) — ქალაქი და მუნიციპალიტეტი კოლუმბიაში, მეტის დეპარტამენტში.
2005 წლის მონაცემებით, მოსახლეობა 3.360 ადამიანს შეადგენდა. ფართობი 884 კმ²-ია.
რესურსები ინტერნეტში
კატეგორია:მეტის დეპარტამენტის მუნიციპალიტეტები და ქალაქები
ვალიდ ხიარი
სქოლიო
კატეგორია:დაბადებული 1995 კატეგორია:დაბადებული 9 ივნისი კატეგორია:ფრანგი ძიუდოისტები
დიღმის კვირაცხოვლის ეკლესია
დიღმის კვირაცხოვლის ეკლესია — არქიტექტურული ძეგლი თბილისის სოფელ დიღომში, ჩრდილო-აღმოსავლეთით, მინდორში. აგებულია XIX საუკუნეში.
ნახევარწრიული აფსიდი დარბაზისგან გამოყოფილია წყვილ პილასტრზე დაყრდნობილი სატრიუმფო თაღით. აფსიდში ერთი სარკმელი და ორი ღრმა ნიშია. დარბაზის გრძივ კედლებზე სამ-სამი მარტივ კაპიტელიანი მასიური პილასტრია, რომლებსაც ეყრდნობა ნახევარწრიული კამარის საბჯენი სამი თაღი. გრძივი კედლები შეკრულია კამარის საბჯენი თაღების ფუძეებში ჩასმული მრგვალი ხის ძელებით. დასავლეთ და ჩრდილოეთ კედლებში თითო სარკმელია, სამხრეთისაში ორი. ინტერიერში კედლები შელესილი და შეთეთრებულია. ეკლესია მოხატული ყოფილა ფრაგმენტები გადარჩენილია მხოლოდ ჩრდილოეთ კედლის ცენტრალურ ნაწილში. სიუჟეტი გაურკვეველია. აღმოსავლეთის ფასადის სარკმლის თავზე, კედლის წყობაში გამოსახულია ჯვარი.
ლიტერატურა
კატეგორია:თბილისის ეკლესიები
ანტონიო ფარნეზე
ანტონიო ფარნეზე (Antonio Farnese; დ. 29 ნოემბერი, 1679, პარმა, იტალია — გ. 20 იანვარი, 1731, პარმა, იტალია) — ფარნეზეების დინასტიის წარმომადგენელი. პარმისა და პიაჩენცის უკანასკნელი ჰერცოგი თავისი გვარიდან 1727-1731 წლებში. ჰერცოგ რანუჩო II-ისა და მარია დ’ესტეს უმცროსი ვაჟი.
ბიოგრაფია
ანტონიო ფარნეზე დაიბადა 1679 წლის 29 ნოემბერს პარმაში. იგი იყო პარმისა და პიაჩენცის ჰერცოგ რანუჩო II-ისა და მისი მესამე ცოლის, ჰერცოგინია მარია დ’ესტეს უმცროსი ვაჟი. ვინაიდან იგი ტახტის მემკვიდრედ საერთოდ არ მოაზრებოდა, რადგან ორი უფროსი ძმა ჰყავდა, მშობლები მას უფრო მეტ თავისუფლებას აძლევდნენ. 18 წლის ასაკში იგი ევროპის ტურში გაემგზავრა, რა დროსაც მან 1,580,000 ლირი დახარჯა.
შეიძლება ითქვას, რომ მან მთელი თავისი ახალგაზრდობის წლები თავისი ბიძაშვილის, ფრანჩესკო III-ის კარზე გაატარა, მოდენაში. ამის მიზეზი ის იყო, რომ მისი ნახევარ-ძმის, პრინცი ოდოარდოს მეუღლემ, პფალცგრაფინია დოროთეა სოფია ნოიბურგელმა პარმაში აკრძალა ბალ-მასკარადები და სხვა გასართობები, რის გამოც მხიარულების მოყვარე ანტონიო მშობლიური მხარიდან საერთოდ გადაიხვეწა. მოდენიდან დაბრუნების შემდეგ იგი მაინც არ დაბრუნდა პარმის სამეფო კარზე და სალას ციხესიმაგრეში დასახლდა, რომელიც ისე გააფართოვა და გაარემონტა, რომ სასახლე ეწოდა. აქ იგი ხშირად აწყობდა სხვადასხვა გასართობს, რომლებზეც იგი ძირითადად თავის საყვარელ მარგარიტა გიუსტისთან ერთად ჩნდებოდა ხოლმე. მარცხნივ|მინი|357x357პქ|ცხენზე ამხედრებული ანტონიო ფარნეზე 1710 წელს. 1693 წელს მისი ნახევარ-ძმა, ოდოარდო უვაჟოდ გარდაიცვალა, რასაც 1694 წელს მოჰყვა რანუჩო II-ის გარდაცვალებაც. ამის გამო ტახტი ანტონიოს ღვიძლმა ძმამ, ფრანჩესკომ დაიკავა, რომელმაც ოდოარდოს ქვრივ დოროთეა სოფიაზე იქორწინა, თუმცა შვილები არც მას ჰყოლია. 1727 წელს ფრანჩესკოც გარდაიცვალა, რის გამოც ანტონიო უკანასკნელი მამაკაცი ფარნეზე გახდა. მან დაიკავა პარმისა და პიაჩენცის ჰერცოგის ტახტი, თუმცა ცნობილია, რომ დიდად არ უნდოდა მმართველი გამხდარიყო. თავისი ჭარბწონიანობით დაავადებული ანტონიო უკვე პარმის სასახლეში განაგრძობდა გართობასა და მხიარულებას. მიუხედავად ამისა, როგორც უკანასკნელი ფარნეზე, ანტონიო გვარის გაგრძელების საჭიროებას აშკარად ხედავდა, რის გამოც სასწრაფოდ დაიწყო მოლაპარაკებები მოდენელებთან. მან გადაწყვიტა ცოლად თავისი ბიძაშვილი და საუკეთესო მეგობრის, ფრანჩესკო III-ის და, პრინცესა ენრიკეტა შეერთო. იმავე წლის 21 ივლისს მოეწერა ხელი საქორწინო ხელშეკრულებას, ხოლო 1728 წლის 5 თებერვალს ანტონიო და ენრიკეტა დაქორწინდნენ. მართალია ახალ ჰერცოგინიას მოსწონდა პარმაში ცხოვრება და ჰერცოგიც პატივისცემით ეპყრობოდა მას, თუმცა ქორწინება უნაყოფო აღმოჩნდა.
1718 წელს დადებულ ლონდონის ხელშეკრულებაში საფრანგეთმა, ესპანეთმა, ავსტრიამ, ნიდერლანდებმა და დიდმა ბრიტანეთმა გაითვალისწინეს პარმელი ფარნეზეების მემკვიდრული კრიზისი, რის გამოც განისაზღვრა, რომ ანტონიოს შემდეგ ტახტს მისი ძმისწულის, ესპანეთის დედოფალ ისაბელ ფარნეზეს ვაჟი, ასტურიის პრინცი დონ კარლოსი დაიკავებდა. თავიანთი მემკვიდრეობის დასაცავად 1729 წელს ისაბელ ფარნეზემ საფრანგეთის თანხმობით პარმაში 6,000 ესპანელი ჯარისკაცი განალაგა. ფრანგები და ესპანელები ერთიანად ეწინააღმდეგებოდნენ საღვთო რომის იმპერატორ კარლ VI-ის ამბიციებს, რომელსაც პარმაში გაბატონება სურდა. სწორედ ამ დავის შუაში, 1731 წლის 20 იანვარს, 31 წლის ანტონიო ფარნეზე გარდაიცვალა, ამის მიზეზი კი ბოყინი გახდა. მისი ექიმის აზრით ამოსული აირი ზედმეტად ცხელი იყო მისთვის, რასაც მისმა დასუსტებულმა ორგანიზმმა ვერ გაუძლო. ასე შეწყდა ფარნეზეების დინასტია, რომელიც 184 წლის განმავლობაში მართავდა პარმასა და პიაჩენცას.
მისი გარდაცვალებიდან ექვს დღეში ავსტრიელებმა დაიკავეს პარმაცა და პიაჩენცაც. ესპანელებმა კონტროლი მხოლოდ ლონდონის ახალი ხელშეკრულების დადებით აღიდგინეს, რის შემდეგაც ახალი ჰერცოგი ბურბონთა დინასტიის წარმომადგენელი კარლო I გახდა (ისაბელ ფარნეზეს უფროსი ვაჟი), თუმცა 1735 წელს მან პარმაზე უარი თქვა და ავსტრიელებს იგი ნეაპოლისა და სიცილიის სამეფოში გადაუცვალა, რის შემდეგაც ტახტს საღვთო რომის იმპერატორი კარლ VI იკავებს, მის შემდეგ კი მისი ასული მარია ტერეზია, რომელსაც 1748 წელს პარმა და პიაჩენცა ისევ ისაბელ ფარნეზეს ვაჟმა, ოღონდ ამ ჯერზე ფილიპე I-მა წაართვა, რითაც პარმაშიც, ნეაპოლშიც და სიცილიაშიც ბურბონები გამეფდნენ.
ლგბტ უფლებები მალაიზიაში
მინი| ლგბტ ცენტრი მალაიზიაში ლგბტ უფლებები მალაიზიაში — მალაიზიაში ლესბოსელი, გეი, ბისექსუალი და ტრანსგენდერი (ლგბტ) პირები ისეთ იურიდიულ გამოწვევებს განიცდიან, რომლებსაც არ განიცდიან ჰეტეროსექსუალი მაცხოვრებლები. სოდომია დანაშაულად მიიჩნევა ქვეყანაში, მკაცრად დაცულია კანონები, ხოლო სოციალურ დამოკიდებულებას ლგბტ საზოგადოების მიმართ ისლამი, მალაიზიის ოფიციალურ სახელმწიფო რელიგია, აყალიბებს. კანონის დარღვევა ისჯება 20 წლამდე თავისუფლების აღკვეთით და ხელისუფლება დააპატიმრებულს სჯის ფიზიკურად.
ანტონიო ფარნეზე
ლიტერატურა
კატეგორია:დაბადებული 29 ნოემბერი კატეგორია:დაბადებული 1679 კატეგორია:გარდაცვლილი 20 იანვარი კატეგორია:გარდაცვლილი 1731 კატეგორია:ფარნეზეები კატეგორია:პარმის ჰერცოგები
ლგბტ უფლებები მალაიზიაში
Human Rights Watch აცხადებს, რომ „მალაიზიაში გავრცელებულია ლესბოსელი, გეი, ბისექსუალი და ტრანსგენდერი (ლგბტ) ადამიანების დისკრიმინაცია“.
ერთნაირსქესიანთა სექსუალური აქტების კანონიერება
მალაიზია ინარჩუნებს კოლონიური ეპოქის სისხლის სამართლის აკრძალვას სოდომიის (აგრეთვე ორალური სექსის ) შესახებ, რომელიც ზოგადად განსაზღვრულია და მოიცავს ჰეტეროსექსუალურ და ჰომოსექსუალურ ქმედებებს, რომლებიც შესაძლოა დაისაჯოს ჯარიმებით, თავისუფლების აღკვეთით ოც წლამდე და გამათრახებით. სისხლის სამართლის კოდექსის ქვეპუნქტი ასევე ითვალისწინებს დამატებით სასჯელს მამაკაცებისთვის, რომლებიც მსჯავრდებულნი არიან „სხვა მამაკაცთან უხამს ქმედებაში“. საერო კანონის გარდა, მუსლიმ მოქალაქეებს ბრალი შეიძლება წაუყენონ სპეციალურ ისლამურ სასამართლოებშიც.
გარკვეული საჯარო დისკუსია გაიმართა კანონის რეფორმირების შესახებ, რათა გათავისუფლებულიყო სასჯელისგან პირადი, არაკომერციული სექსუალური ქმედებები და სექსუალური კავშირი თანხმობის საფუძველზე მოზარდებს შორის. მსხვილი ოპოზიციური პარტიის ზოგიერთმა წევრმა გამოხატა მხარდაჭერა ასეთი რეფორმისადმი, მაგრამ ეს არ არის პარტიის ოფიციალური პოზიცია. არც ერთ პოლიტიკურ პარტიას ან პარლამენტის წევრს ოფიციალურად არ შეუთავაზებია ასეთი რეფორმა.
1994 წელს მთავრობამ აუკრძალა ყველას, ვინც არის ჰომოსექსუალი, ბისექსუალი ან ტრანსსექსუალი, გამოჩენა სახელმწიფოს მიერ კონტროლირებად მედიაში.
1995 წელს, სელანგორის შტატის რელიგიურ საქმეთა მინისტრმა შეაქო ისლამური ჯგუფები, რომლებმაც 1994 წელს ორგანიზება გაუწიეს 7000 ადამიანის დაპატიმრებას, რადგან ისინი მონაწილეობდნენ „არაისლამურ“ საქმიანობაში, კერძოდ, ჰომოსექსუალიზმში.
2005 წელს, მალაიზიის სამეფო საზღვაო ძალების (RMN) ხელმძღვანელმა მოჰდ ანვარ მოდ ნორმა განაცხადა, რომ საზღვაო ძალებში არასოდეს მიიღებენ დასაქმებულად ჰომოსექსუალებს.
2010 წელს მალაიზიის კინემატოგრაფიის საბჭომ გამოაცხადა, რომ ჰომოსექსუალური პერსონაჟების გამოჩენას დაუშვებდნენ იმ შემთხვევაში თუ ეს  პერსონაჟები „მოინანიებდნენ“ ან მოკვდებოდნენ.
2017 წლის მაისში, ისლამისტების ზეწოლის გამო, ტეილორის უნივერსიტეტის მიერ ორგანიზებული ლგბტ პრაიდის მსვლელობა გაუქმდა. ღონისძიება დაგმეს პრო-ისლამურმა ბლოგებმა, რადგან ეს იყო უპატივცემულო საქციელი ისლამური წმინდა თვის რამადანში.
2018 წლის სექტემბერში ორი მსჯავრდებული ქალი დასაჯეს ლესბოსური ურთიერთობის გამო და გაამათრახეს ისინი, აგრეთვე დააკისრეს ფულადი ჯარიმა. პრემიერმინისტრმა, მაჰათირ მოჰამადმა, დაგმო სასჯელი და თქვა, რომ ეს „არ ასახავდა ისლამის სამართლიანობას ან თანაგრძნობას“.